הוועדה המשותפת לוועדת המדע ולוועדת הפנים לדיון בהצעת חוק הכללת אמצעי זיהוי ביומטריים, כנסת 18, פרוטוקול מספר 10, 2009-07-28 12:00

מאיר שטרית: ברשות

מאיר שטרית: כם אני פותח את הישיבה.

מאיר שטרית: יש בפניי כמה בקשות של חברי הוועדה לרוויזיות שעליהן בלבד אני דן, ולא על שום דבר אחר.

מאיר שטרית: יש רוויזיה של חבר הכנסת איתן כבל.

מאיר שטרית: אתה עדיין עומד על הרוויזיה?

איתן כבל: אני עדיין עומד, עד שנשמע את ההצעה שלך.

איתן כבל: אני רוצה לשמוע, קודם כל, לפני שאני---

מאיר שטרית: אוקי.

מאיר שטרית: הונחה בפניי בקשת רוויזיה של חבר הכנסת אברהם מיכאלי לשני סעיפים בתוך החוק.

מאיר שטרית: סעיף אחד הוא סעיף 8.

נירה לאמעי: זה כבר 10.

מאיר שטרית: צריך לתקן את הניסוח לסעיף 10.

מאיר שטרית: התיקון שמבקש חבר הכנסת אברהם מיכאלי לרוויזיה, אני מקריא אותו, אחרי סעיף קטן (ג) יבוא 'השר, באישור הוועדה המשותפת, יקבע הוראות.

מאיר שטרית: ..'.

מאיר שטרית: הוועדה המשותפת, הוועדה הזו.

יעקב אדרי: מדע ופנים, כמו שזה היום.

מאיר שטרית: כן.

מאיר שטרית: 'השר, באישור הוועדה המשותפת, יקבע הוראות בדבר דרכי ניהול המאגר, שמירת המידע בו---

נירה לאמעי: בנוסח שמונח לפניכם סעיף 8 כבר הפך להיות סעיף 10, סעיף המאגר.

נירה לאמעי: זה עדיין נוסח שנמצא בניסוח, הוא לא סופי, אבל.

נירה לאמעי: ..

מאיר שטרית: 'השר, באישור הוועדה המשותפת, יקבע הוראות בדבר דרכי ניהול המאגר, שמירת המידע בו, אופן העברת המידע ממנו, ורשאי הוא לקבוע כי המאגר יורכב משני מאגרי מידע נפרדים, כך שכל אחד מהם לא יכלול פרטים המאפשרים זיהויו של אדם ושל האמצעים והנתונים הביומטריים המתייחסים אליו, והכל לשם הבטחת רמה גבוהה ככל הניתן להגנה על המידע המצוי במאגר ואבטחתו'.

מאיר שטרית: הסעיף השני של ההסתייגות שמבקש---

ניצן הורוביץ: אדוני, אבל הנוסח הזה.

ניצן הורוביץ: ..

ניצן הורוביץ: לא הספקנו בכלל להסתכל עליו.

מאיר שטרית: אתה לא אמור להסתכל.

מאיר שטרית: חברים, החוק נגמר.

מאיר שטרית: החוק נגמר.

ניצן הורוביץ: אז למה הגשתם נוסח חדש?

מאיר שטרית: לא הגשנו נוסח חדש.

מאיר שטרית: זו הסתייגות.

ניצן הורוביץ: אז מה זה?

מאיר שטרית: זה ניסוח שהיועצת המשפטית עשתה.

מאיר שטרית: חברים, ברגע שהוועדה אישרה את החוק---

דוד רותם: הוועדה אישרה את החוק כשלא היה נוסח.

מאיר שטרית: היה נוסח שאישרנו אותו---

דוד רותם: לא היה נוסח, אבל---

מאיר שטרית: סלח לי, חבר הכנסת רותם---

דוד רותם: היועצת המשפטית העבירה נוסח אחר כך.

מאיר שטרית: נכון, ככה עושים.

דוד רותם: לא נכון.

מאיר שטרית: עם כל הכבוד לך.

דוד רותם: כשמצביעים על חוק, צריך שיהיה נוסח, אחרת אי אפשר להצביע.

מאיר שטרית: חבר הכנסת רותם, עם כל הכבוד לך, אתה לא חבר הוועדה, ואני אומר לך עוד פעם אחת, אתה לא היית בדיון בוועדה כשאישרנו את החוק.

מאיר שטרית: כל התיקונים שנעשו הם תיקוני ניסוח שהיועצת המשפטית בהחלט מוסמכת לעשות אותם והסמכנו אותה לעשות את זה.

מאיר שטרית: מה הטענה שלך?

דוד רותם: דבר כזה אף פעם לא היה פה בוועדה, ניסוח שעליו הצביעו.

מאיר שטרית: ועוד איך היה, ועוד איך היה.

דוד רותם: לא היה.

מאיר שטרית: עם כל הכבוד, אתה לא היית פה.

דוד רותם: עם כל הכבוד---

מאיר שטרית: אתה לא היית פה, דוד.

מאיר שטרית: אתה לא היית פה, אז אל תמסור לי סיפורים.

מאיר שטרית: כשהצבעתי לחוק, אתה לא היית.

דוד רותם: הצ'יזבטים, מי שמספר זה אתה.

מאיר שטרית: אתה לא היית, אתה לא היית.

דוד רותם: אתה מספר צ'יזבטים.

מאיר שטרית: אני מספר צ'יזבטים?

מאיר שטרית: תודה רבה לך, אבל אני לא מקבל את דעתך, מה לעשות?

דוד רותם: אתה לא מקבל את דעת---

מאיר שטרית: חברים, סעיף 34, ההסתייגות השנייה שחבר הכנסת מיכאלי מגיש, זה בסעיף 34(א), במקום 'תוך התחשבות', יבוא 'בכפוף למגבלות דת ומסורת'.

מאיר שטרית: זה הנושא של נטילת אמצעי זיהוי מנשים דתיות ומנשים מוסלמיות.

אברהם מיכאלי: תקנות שהשר יתקין ממילא לביצוע הדברים.

מאיר שטרית: אבל זה ממילא כתוב בחוק.

אברהם מיכאלי: אדוני, התקנות האלה באות לכסות משהו שלא כתוב בחוק ואין פה שום עניין לשנות את החוק בעניין הזה, זה מרחיב מה שלא מופיע בחוק.

מאיר שטרית: אוקי.

מאיר שטרית: אז אלה בעצם הסייגים שמוגשים במסגרת החוק.

מאיר שטרית: דבר אחרון, בכל מקום שכתוב 'ועדת המדע והטכנולוגיה', יבוא 'ועדה משותפת של ועדת הפנים והגנת הסביבה, וועדת המדע והטכנולוגיה'.

דוד רותם: אני ביקשתי ועדת חוקה.

אברהם מיכאלי: כל התקנות האלה לא מעכבות את תחילת החוק.

נירה לאמעי: ההסתייגות, כמו שהיא מנוסחת בסעיף 1, כבר קיימת היום.

נירה לאמעי: המאגר היום גם נמצא בנפרד, אין במאגר של הנתונים והאמצעים שום דבר אחר.

מאיר שטרית: מה שהיא אומרת זה שבמשרד הפנים היום המאגר---

נירה לאמעי: מה שכתבת קיים גם היום.

אברהם מיכאלי: בסדר, אבל אנחנו מדברים כרגע על הפרדה.

מאיר שטרית: מדברים על האפשרות שהוא יכול להפריד גם ב---

איתן כבל: אדוני היושב ראש, כדי שאני אבין על מה מדובר - קודם כל, לגבי ההסתייגויות של חבר הכנסת מיכאלי, מה ההבדל בין הנוסח הקיים, לבין מה שהוא מציע, לבין הרוויזיה שאני ביקשתי עם ההסתייגויות?

מאיר שטרית: אני אסביר.

מאיר שטרית: הנוסח שחבר הכנסת מיכאלי מציע הוא ששר הפנים יהיה מוסמך, בתקנות, להפריד את המאגר, אם הוא יחפוץ בכך, לשני משרדים נפרדים.

מאיר שטרית: זה מה שמציע חבר הכנסת מיכאלי.

נירה לאמעי: את זה צריך להבהיר בניסוח.

מאיר שטרית: אז תבהירי.

מאיר שטרית: כתוב 'רשאי הוא לקבוע כי המאגר יורכב משני מאגרי מידע נפרדים, כולל...' אפשר לכתוב 'אפילו לשני משרדים נפרדים'.

מאיר שטרית: תכתבי, אין לי בעיה.

מאיר שטרית: השר יקבע בתקנות מה שהוא רוצה, אני לא נכנס לו לצורך העניין.

נירה לאמעי: אני כתבתי איזה שהוא נוסח 'שר הפנים רשאי, בהתייעצות עם שר המשפטים, לקבוע בתקנות הוראות לעניין הוצאת המאגר הביומטרי ממשרד הפנים והעברת המידע המנוהל בו למאגר נפרד שינוהל במשרד המשפטים, או במקום אחר שייקבע'.

מאיר שטרית: אולי הוא ירצה דווקא להוציא את השני?

מאיר שטרית: אולי הוא רוצה שר אחר?

איתן כבל: שר הפנים יקבע איך הוא מפצל את זה.

נירה לאמעי: שר הפנים לא---

מאיר שטרית: זה דבר אחר, זה תקנות.

מאיר שטרית: אני מציע לחזור להסתייגות הזאת ורק לכתוב, להפריד לשני מאגרי מידע נפרדים ולהוסיף, אם צריך, אם הוא ירצה גם לשני משרדים נפרדים.

נירה לאמעי: 'נפרדים', הכוונה שאחד מהם יהיה לא במשרד---

מאיר שטרית: שני מאגרי מידע במקומות נפרדים.

איתן כבל: אני רוצה שיובהר, האם כל תקנה של שר כזה או אחר חייבת להיות מובאת---

מאיר שטרית: צריכה לבוא לאישור.

מאיר שטרית: ודאי.

מאיר שטרית: כתוב פה.

איתן כבל: אני מתנצל, לא קראתי את ההסתייגות של חבר הכנסת מיכאלי.

איתן כבל: היא היתה סודית עד לרגע זה.

מאיר שטרית: אני קיבלתי אותה לפני עשר דקות.

דב חנין: כך אתם רוצים לחוקק חוק בכנסת?

דב חנין: באמת.

דב חנין: עם כל הכבוד.

מאיר שטרית: תסלח לי, חבר הכנסת---

דב חנין: אדוני היושב ראש, אתה שובר שיאים.

דב חנין: אתה שובר שיאים, עם כל הכבוד לך.

מאיר שטרית: תסלח לי, את עמדתך אני יודע ואל תפריע לי.

דב חנין: אתה שובר שיאים.

אביטל שטרנברג: הבנתי שאתם מתכוונים לקבוע, 'בכפוף למגבלות דת ומסורת' לעניין אופן הצילום.

אביטל שטרנברג: אנחנו ביקשנו שייאמר, 'בהתחשב במגבלות דת ומסורת', משום שאחרת נמצא את עצמנו למעשה מצלמים נשים בכיסוי ראש מלא, לאור הניסוח הזה.

אביטל שטרנברג: צריך להפנות לתקן ולתקן, כפי שהוא כרגע, שלפחות חבר הכנסת זבולון אורלב, שראה אותו, אמר שהוא בסדר גמור מבחינתו.

מאיר שטרית: גב' נעמה פלאי אמרה אתמול שהיא תדבר עם חבר הכנסת אורלב ותגיע איתו להסכמה ואני אמרתי שכל ניסוח שהיא תגיע איתו להסכמה, אני מקבל.

אביטל שטרנברג: היא לא הצליחה להגיע איתו להסכמה, ולכן אני מבקשת מהוועדה שייקבע 'בהתחשב במגבלות דת ומסורת' ולא ב'כפוף למגבלות דת ומסורת'.

מאיר שטרית: חברים, תראו.

מאיר שטרית: אם אני מבין נכון לגבי מגבלות דת ומסורת, הדבר היחידי הוא שאישה לא תידרש להסיר את כיסוי הראש.

אביטל שטרנברג: היא לא תידרש.

מאיר שטרית: זה הכל, זה מה שהוא ביקש.

אברהם מיכאלי: אני משאיר את זה, אדוני.

אברהם מיכאלי: גם בזה ביקשתי שהשר יקבע את זה בתקנות.

מאיר שטרית: נכון.

מאיר שטרית: שהשר יקבע בתקנות.

אביטל שטרנברג: אז הוא קבע בתקנות.

אברהם מיכאלי: בסדר, אבל בסעיף התקנות יהיה פירוט איך יעשו את זה.

מאיר שטרית: האם המלה 'מגבלות' יוצרת לכם מצב---

אביטל שטרנברג: לא, המלה 'בכפוף'.

מאיר שטרית: אז אולי אפשר לומר 'בהתחשב במגבלות דת ומסורת', במקום 'בכפוף'.

אברהם מיכאלי: והכל כפוף לתקנות שהשר יקבע.

מאיר שטרית: ודאי, זה בכל מקרה.

מאיר שטרית: זה בסדר גמור.

חמד עמאר: אדוני היושב ראש, אני כחבר ועדה, ידעתי שאני חבר ועדה רק דרך העיתונות.

חמד עמאר: אני לא קיבלתי שום מינוי, שום מכתב, שום דבר.

חמד עמאר: אני רואה את החוק הזה כאחד החוקים החשובים ואני רואה את ההתלהבות שלך, שזה חוק מאוד מאוד חשוב, ואני חושב שאין מה למהר, 61 שנים יכולנו לחיות בלי זה, אנחנו יכולים לדחות את זה לאחרי הפגרה---

מאיר שטרית: אין כוונה כזאת.

חמד עמאר: לדחות את זה לאחרי הפגרה ולפתוח את הדברים, לדון בזה, להיכנס לעומק.

חמד עמאר: אני אומר לך, כחבר ועדה אני לא ידעתי בכלל שאני חבר ועדה, ואיך שהבנתי וקראתי את זה בעיתונות, אתה לבד הצבעת על כל הסעיפים.

מאיר שטרית: תודה רבה.

מאיר שטרית: מנהלת הוועדה---

חמד עמאר: רוב הסעיפים אתה הצבעת לבד.

מאיר שטרית: היא תגיב על הבקשה שלך.

מאיר שטרית: מנהלת הוועדה?

ענת לוי: רק לצורך זה אני רוצה להבהיר שמי שהחליטה בסופו של דבר זו ועדת הכנסת, דרך מליאת הכנסת, שאישרה את שמות חברי הוועדה, ומרגע שכולם קיבלו זימונים, גם אתה קיבלת זימון.

מאיר שטרית: קיבלת זימון לכל הישיבות ולא באת לאף אחת.

ענת לוי: אנחנו בדקנו---

מאיר שטרית: אני סומך על חברי הוועדה, שלחו זימונים לכולם.

חמד עמאר: כשאני אומר לך 'לא קיבלתי זימונים'.

חמד עמאר: ..

חמד עמאר: אם הייתי מקבל זימונים, הייתי מגיע.

חמד עמאר: אתמול התקשרו אליי ואני הגעתי.

מאיר שטרית: אדוני קיבל את הזימונים לישיבות?

דובר: זה לא עניין של זימונים.

מאיר שטרית: שאלתי אם קיבלת זימונים.

מאיר שטרית: קיבלת.

קריאה: זה לא עניין של זימונים---

חמד עמאר: אני רוצה להבין, כמה אנשים מהוועדה הצביעו לחוק הזה?

חמד עמאר: כמה אנשים נוכחו בוועדה?

קריאה: ---עשרות זימונים מהרבה מאוד ועדות ומהרבה מקומות, אני לא---

מאיר שטרית: בפעם הבאה תבדוק את העבודה שלך.

מאיר שטרית: בסדר גמור.

חמד עמאר: השאלה שלי, כמה אנשים הצביעו על הסעיפים?

מאיר שטרית: כתוב 'לכבוד חברי הוועדה', וזימונים, אדוני.

מאיר שטרית: סלח לי, אני לא מתווכח איתך.

מאיר שטרית: חבר הכנסת עמאר---

חמד עמאר: בוא ניקח את זה, נשקול את זה---

מאיר שטרית: לא ניקח את זה, לא נשקול את זה, שמעתי אותך.

חמד עמאר: למה לא לשקול את זה?

מאיר שטרית: אני עונה לך.

מאיר שטרית: חבר הכנסת עמאר, כתוב בזימון---

דב חנין: לשקול זה תמיד טוב.

מאיר שטרית: תסלח לי, חבר הכנסת חנין.

מאיר שטרית: אני עונה לך.

מאיר שטרית: שאלת, אני עונה לך.

מאיר שטרית: כתוב 'לכבוד חברי הוועדה המשותפת למדע וטכנולוגיה, ועדת הפנים והגנת הסביבה, לחקיקת חוק הכללת אמצעי זיהוי' וכתוב השמות של חברי הוועדה, ואתה שם.

מאיר שטרית: זה הזימון שקיבלת.

מאיר שטרית: כתוב שאתה חבר.

מאיר שטרית: קיבלת עשרות זימונים לכל הישיבות ולא באת לאף ישיבה.

מאיר שטרית: עכשיו אתה נזכר להעיר לי?

מאיר שטרית: עם כל הכבוד לך, אני לא מקבל את זה ודוחה את זה על הסף.

חמד עמאר: כשאני אומר לך שאני לא ידעתי, אני יודע מה אני אומר.

מאיר שטרית: בסדר, אין לי טענות אליך.

מאיר שטרית: חבר הכנסת כבל, אתה עומד על הרוויזיה שלך?

איתן כבל: אני עומד.

נירה לאמעי: יש לי עוד הערה.

נירה לאמעי: מאחר ואנחנו כותבים שהשר רשאי לקבוע שהמאגר יורכב משני מאגרים נפרדים, אנחנו חושבים שאולי הוא יוכל "להתיר" לחצי מהמאגר על משרד אחר---

מאיר שטרית: הוא יחליט מה הוא רוצה, אני לא נכנס לזה.

נירה לאמעי: אנחנו צריכים לקבוע פה איזה שהיא חובת התייעצות עם שר נוסף שנמצא לאורך כל החוק הזה.

מאיר שטרית: אני מוכן, בהתייעצות עם שר המשפטים.

נירה לאמעי: קשה לי לראות ששר הפנים יחליט---

מאיר שטרית: בהתייעצות עם שר המשפטים, מקובל עליך, חבר הכנסת מיכאלי?

אברהם מיכאלי: אולי הוא לא רוצה אותו?

מאיר שטרית: שלא ירצה, לא ירצה.

נירה לאמעי: ואז אין משמעות---

מאיר שטרית: נירה, נגמר הוויכוח, 'בהתייעצות עם שר המשפטים', זה הכל, תוסיפי.

נירה לאמעי: לא, אני אומרת את זה כי ראש הממשלה---

מאיר שטרית: אז אני מסכים 'בהתייעצות עם שר המשפטים'.

מאיר שטרית: אני לא מבין - מה את רוצה?

מאיר שטרית: תכתבי 'בהתייעצות עם שר המשפטים', נקודה.

נירה לאמעי: יש לי הצעה חלופית.

מאיר שטרית: אני לא רוצה שתציעי הצעה חלופית, זה לא המצב להציע הצעות חלופיות, עם כל הכבוד.

אביטל שטרנברג: אין כאן עדיין אמירה שהמאגר יהיה ב---

מאיר שטרית: אין שום אמירה, 'בהתייעצות עם שר המשפטים', בעיקר כשהכוונה למשרד המשפטים, רצוי שהשר יהיה בתמונה.

דב חנין: אדוני, אני רוצה להבין פרוצדורלית מה קורה פה.

מאיר שטרית: אתה כבר תבין, חנין.

מאיר שטרית: תן לי לסיים.

דב חנין: אני אשמח לשמוע.

מאיר שטרית: כבל, אתה עומד על הרוויזיה שלך?

איתן כבל: כן, כן, כן.

מאיר שטרית: מי בעד הרוויזיה של חבר הכנסת כבל?

מאיר שטרית: ירים יד.

מאיר שטרית: אתה לא מצביע, חבר הכנסת רותם, רק חבר הכנסת כבל.

מאיר שטרית: שניים.

מאיר שטרית: מי נגד?

מאיר שטרית: שלושה.

מאיר שטרית: נפלה הרוויזיה.

דב חנין: אני מבקש---

מאיר שטרית: תסלח לי, אין דיון.

דב חנין: יש דיון.

מאיר שטרית: אתה תגיד לי אם יש דיון או אין דיון?

דב חנין: כן, אני אגיד לך.

דב חנין: כל חבר כנסת יגיד לך.

מאיר שטרית: עם כל הכבוד לך, אתה לא תגיד.

דב חנין: אדוני, אתה לא מעל תקנון הכנסת.

מאיר שטרית: אני לא שואל אותך, אתה מפריע לי.

דב חנין: אתה לא מעל תקנון הכנסת.

מאיר שטרית: אני לא שואל אותך, אתה מפריע לי עכשיו.

מאיר שטרית: אתה מפריע לי.

דב חנין: אתה מפריע---

מאיר שטרית: אתה מפריע לי.

דב חנין: אני רוצה להירשם---

מאיר שטרית: אין שום דיון.

דב חנין: יש דיון.

מאיר שטרית: תסלח לי---

דב חנין: בכל מקרה שיש רוב בוועדה הדורש לדון ב---

מאיר שטרית: עם כל הכבוד, אתה לא חבר ועדה.

דב חנין: אבל יש רוב---

מאיר שטרית: אתה לא חבר ועדה, אתה לא חבר ועדה, ואני לא שואל אותך, עם כל הכבוד.

דב חנין: אתה כן שואל אותי.

מאיר שטרית: אני לא שואל אותך.

דב חנין: אני חבר כנסת לא פחות ממך.

מאיר שטרית: מאה אחוז, אני לא שואל אותך, תתלונן.

דב חנין: אתה לא בדיקטטורה, אדוני.

מאיר שטרית: אני לא שואל אותך.

דב חנין: אתה לא בדיקטטורה.

מאיר שטרית: אני לא שואל אותך, נקודה.

דב חנין: אתה לא בדיקטטורה.

דב חנין: אחרי שיהיה לך מאגר, תהיה לך גם דיקטטורה.

מאיר שטרית: שמעתי אותך, אני לא שואל אותך.

ניצן הורוביץ: על מה אנחנו מדברים כאן?

מאיר שטרית: יש לך נוסח לפניך, ניצן.

ניצן הורוביץ: כן, אבל תסביר---

מאיר שטרית: חבר הכנסת מיכאלי.

מאיר שטרית: תן לי, אני מסביר.

דב חנין: יש דיון מחדש, אני מבקש להירשם לו.

מאיר שטרית: אין דיון מחדש.

דב חנין: אתה החלטת, הצבעת בעדו.

מאיר שטרית: תסלח לי.

דב חנין: אני סולח לך.

מאיר שטרית: חבר הכנסת מיכאלי, הבקשה שלך היא להכניס בעצם את הסעיפים האלה כתוספת לסעיף 10 ולסעיף 4.

מאיר שטרית: זו הבקשה שלך, נכון, חבר הכנסת מיכאלי?

אברהם מיכאלי: לא יודע, היועצת המשפטית אמרה שהסעיפים השתנו.

מאיר שטרית: לפי מספרי הסעיפים הנוגעים, זה סעיף 10 וסעיף 4.

אברהם מיכאלי: בהתאמה לסעיפים האחרונים שבנוסח.

אברהם מיכאלי: אני כתבתי סעיף 39.

מאיר שטרית: המספור השתנה.

מאיר שטרית: 10, 35 ו-41, אלה ההסתייגויות שמוכנסות לסעיף הזה על פי בקשתו של חבר הכנסת מיכאלי.

מאיר שטרית: אני מצביע על ההסתייגויות האלה.

דב חנין: לא, אדוני.

דב חנין: יש לדון בעניין מחדש.

דב חנין: אני מבקש, עם כל הכבוד, תן לי דקה.

דב חנין: אדוני היושב ראש, אני מבין שאדוני---

אברהם מיכאלי: בכל מקום שיש ועדת מדע, צריך להפוך לוועדה משותפת.

מאיר שטרית: הוא רוצה הסתייגות אחת שאומרת שבכל מקום שמופיע, יופיע---

נירה לאמעי: זה בלוח ההסתייגויות.

מאיר שטרית: מופיע?

נירה לאמעי: אתה רוצה להכניס את זה לחוק?

מאיר שטרית: כן.

נירה לאמעי: אוקי.

דב חנין: אדוני היושב ראש, אני מכבד אותך מאוד כחבר כנסת ותיק.

דב חנין: יש בינינו ויכוח קשה בעניין החוק הזה, אבל גם אתה וגם אני כפופים---

מאיר שטרית: מותר, מה לעשות?

דב חנין: מותר, אבל גם אתה וגם אני כפופים לתקנון הכנסת.

דב חנין: תקנון הכנסת אומר, ואני מצטט את סעיף 110 לתקנון, 'בכל מקרה שיש רוב בוועדה הדורש לדון מחדש בהחלטה שהתקבלה בוועדה וטרם הונחה על שולחן הכנסת, יש לדון מחדש בעניין שלה'.

מאיר שטרית: אין פה בקשה לדיון חדש.

דב חנין: היה, היתה בקשה לדיון מחדש.

דב חנין: הצבעתם עליה.

מאיר שטרית: תסלח לי.

דב חנין: רוויזיה זה דיון מחדש.

מאיר שטרית: אין פה בקשה לדיון חדש, יש פה בקשה לרוויזיה כדי להכניס הסתייגויות.

מאיר שטרית: אני דן בהסתייגויות.

דב חנין: מאה אחוז, בסדר.

מאיר שטרית: יש לך הערות להסתייגויות?

מאיר שטרית: תעיר.

מאיר שטרית: זה הכל.

חמד עמאר: אנחנו מבקשים לשמוע את העמדה של היועצת המשפטית למה שטוען חבר הכנסת.

מאיר שטרית: יש פה בקשה לדון---

חמד עמאר: אנחנו יכולים לשמוע מה ש---

מאיר שטרית: זו הרוויזיה שמבוקשת, כי בלי לפתוח רוויזיה---

נירה לאמעי: הדיון מחדש הוא בהסתייגויות.

נירה לאמעי: הרוויזיה נעשית כדי לדון---

מאיר שטרית: בהסתייגויות.

מאיר שטרית: יפה.

מאיר שטרית: יש לך מה לומר על ההסתייגויות?

מאיר שטרית: תגיד.

דב חנין: בהחלט.

דב חנין: תודה רבה לך, אדוני.

דב חנין: תודה רבה, אדוני.

דב חנין: אני רוצה להתייחס להסתייגויות ולהציע, וההצעה הזו היא הסתייגות חילופית להסתייגויות הקודמות שאנחנו הגשנו, אדוני, כי אנחנו---

מאיר שטרית: אתה מבטל את ההסתייגויות?

דב חנין: לא, לא, יש לנו הסתייגויות חילופיות וחילופיות לחילופיות, וחילופיות לחילופיות של החילופיות, אז ההצעה החלופית של ההצעה החלופית היא, לאור ההסתייגות הקיימת, שאם אנחנו הולכים על הקמת מאגר ביומטרי ואנחנו הולכים על קונספט של הפרדה, כפי שהציע חבר הכנסת מיכאלי, אנחנו נקבע באופן מפורש, וזו ההסתייגות החלופית, שיהיו שני מאגרי מידע נפרדים, הם יהיו מקושרים ביניהם בדרך שתיקבע בתקנות, תבטיח רמה גבוהה ככל שניתן של הגנה על המידע המצוי בהם, אבטחת המידע הזה, והמאגר האחד יימצא במשרד המשפטים, במסגרת פעולתה של---

איתן כבל: חבר הכנסת מיכאלי מדבר על זה.

איתן כבל: הוא אומר 'השר'.

דב חנין: אופציה.

דב חנין: אני אומר שהמאגר האחד יקום במשרד המשפטים ומאגר הנתונים הגולמי לא יכלול שום מידע.

דב חנין: ..

דב חנין: אני יכול להקריא את ההסתייגות?

מאיר שטרית: יש לך הסתייגות כתובה?

דב חנין: היא דומה להסתייגות הקודמת שלי.

דב חנין: אדוני, אני אקריא את ההסתייגות כדי שחברי הכנסת יידעו על מה אני---

מאיר שטרית: היא הוגשה כבר.

דב חנין: אדוני, אני אקריא את ההסתייגות למען חברי הכנסת, כדי שחברי הכנסת יידעו במה מדובר.

מאיר שטרית: קראנו את זה.

דב חנין: לא, זה לא אותו נוסח, עם כל הכבוד.

מאיר שטרית: זה הנוסח הקודם של חבר הכנסת מיכאלי.

מאיר שטרית: אני קראתי אותו.

דב חנין: לא, זה לא אותו נוסח.

דב חנין: אדוני, אני אקריא אותו, למען שחברי הכנסת יידעו על מה הם מצביעים.

דב חנין: ואני אומר את זה כהסתייגות---

נירה לאמעי: היא מופיעה בלוח ההסתייגויות שבסוף הקובץ הזה שאתם מחזיקים.

מאיר שטרית: חבר הכנסת חנין, היא מופיעה בהסתייגויות.

מאיר שטרית: חברים, מי בעד ההסתייגות של חבר---

דב חנין: רגע, רגע, רגע, עוד לא הקראתי אותה.

מאיר שטרית: היא מופיעה בהסתייגויות.

דב חנין: היא לא מופיעה בהסתייגויות.

מאיר שטרית: תשאל את היועצת המשפטית, היא מופיעה בלוח ההסתייגויות.

דב חנין: רגע, אדוני, אני רוצה לראות.

דב חנין: אתה רוצה שחברי הכנסת יצביעו?

מאיר שטרית: אני מכניס את ההסתייגות שלך, מה אתה רוצה?

איתן כבל: חבר הכנסת שטרית, במשך חודשיים כל יום, משעה תשע עד שלוש, טחנת אותה---

מאיר שטרית: אין סוף.

מאיר שטרית: העיקר שטוענים שלא דנו מספיק.

איתן כבל: לא, אין כמוך.

איתן כבל: אין עליך, כולנו התרוצצנו במקומות אחרים.

איתן כבל: אבל עכשיו נעשה עד שלוש גם היום.

מאיר שטרית: אין לי בעיה.

מאיר שטרית: שיקרא כמה שהוא רוצה.

איתן כבל: תן לנו.

איתן כבל: זה כבר בסוף, תעביר את ה---

דב חנין: אדוני היושב ראש, אני מקריא את ההסתייגות החלופית.

מאיר שטרית: תקריא כבר, נו.

דב חנין: אני מקריא את ההסתייגות החלופית שלנו לסעיף 10, הסעיף יימחק ובמקומו יבוא: 10(א) 'יוקם מאגר ביומטרי שיהיה מורכב משני מאגרי מידע, הקשורים ביניהם בדרך שתיקבע בתקנות ותבטיח רמה גבוהה ככל הניתן של הגנה על המידע המצוי בהם ואבטחתו כמפורט להלן:

דב חנין: '(2) שר הפנים יקים במשרד הפנים מאגר מידע שיכלול מספרי זהות ולצידם קוד מזהה אשר יהיה תואם את הקוד המזהה של האדם שהנתונים והאמצעים הביומטריים מתייחסים אליו במאגר הנתונים הגולמי, (להלן: מאגר המפתח)'.

דב חנין: לסעיף 11 הסתייגות חלופית להסתייגות הקודמת שלנו, שנשארת בתוקפה.

דב חנין: כותרת הסעיף תימחק ובמקומה יבוא 'הרשות לניהול מאגר הנתונים הגולמי'.

דב חנין: אחרי סעיף קטן (ד) יבוא סעיף קטן (ה) 'דרכי חילופי המידע בין הרשות לבין רשות לטכנולוגיות ייקבעו בתקנות.

דב חנין: בתקנות כאמור ייקבעו בעלי התפקידים, דרכי הפנייה ומסירת המידע, התיעוד, התנאים והמגבלות למסירת מידע ממאגרי מספרי הזהות המזוהה'.

דב חנין: בהקשר זה, אדוני, ישנם תיקונים שאני לא אקריא אותם.

דב חנין: ישנה תוספת שקשורה להסתייגות הזאת בסעיף 39 והיא הדברים הבאים: 'האמור בסעיף 39 יסומן סעיף קטן (א) ובו אחרי 'חוק זה' יבוא 'בכפוף להוראות סעיף קטן (ב) וסעיף 40, ובסופו יבוא 'והכל, ובלבד שהותקנו תקנות' לפי סעיפים 34(א) (1) עד (5).

דב חנין: תקנות ראשונות לפי סעיפים 34 (1) עד (5) יובאו לאישור ועדת הכנסת ליישומים ביומטריים, בתוך 4 חודשים מיום פרסומו של חוק זה.

דב חנין: אחרי סעיף קטן (א) תחילתם של סעיפים 6, 16 עד 24, במועד שבו יתקיימו כל אלה, 1.

דב חנין: הותקנו התקנות לפי הסעיפים האמורים ולפי הסעיפים 8, 9, 34(ה) ו-34(ו)(1) ו-(2).

דב חנין: 2.

דב חנין: מונו כל בעלי התפקידים המנויים בסעיפים 9 ו-28 ו-30 והודעה על מינויים פורסמה ברשומות.

דב חנין: 3.

דב חנין: נקבעו כללים, הנחיות ונוהלי הרשות לפי חוק זה.

דב חנין: 4.

דב חנין: השר וראש הממשלה שוכנעו כי ננקטו כל האמצעים הדרושים לשם הגנה על פרטיות התושבים, אבטחת המידע במאגר ומניעת ניצולו לרעה, וקיום כל הדרישות לפי חוק זה והביאו החלטתם לאישור ועדת השרים ליישומים ביומטריים ולוועדה המשותפת של הכנסת.

דב חנין: 5.

דב חנין: הסתיימה בהצלחה תקופת המבחן, כאמור בסעיף 40, לפי המדדים שנקבעו בצו, לפי סעיף 40(א).

דב חנין: 6.

דב חנין: השר פרסם הודעה ברשומות על מועד תחילת הסעיפים האמורים בסעיף קטן זה לאחר שהתקיימו התנאים האמורים בפסקאות 1 עד 5 לעיל'.

מאיר שטרית: אנחנו מבינים את זה.

דב חנין: לא, רק שניים.

דב חנין: באמת שני משפטים.

דב חנין: אני מתנגד למאגר הביומטרי, אבל הרוב בוועדה הזאת תומך ברעיון הזה.

דב חנין: ההסתייגות הזאת מציעה מנגנונים שהמטרה שלכם ליצור איזון ובקרה.

דב חנין: איזון ובקרה, כי אנחנו הולכים, עמיתיי חברי הכנסת ורבותיי וגבירותיי, למהלך שאין ממנו חזרה.

דב חנין: והמהלך המתון יותר, שאנחנו מציעים בהסתייגות הזאת, ואני פונה גם לחברי הכנסת שתומכים ברעיון של המאגר הביומטרי, הוא מהלך שיש בו שכל, שמציע איזה שהוא איזון, מציע איזה שהיא בקרה, מציע איזה שהיא הפרדה, מציע איזה שהם מנגנוני כניסה לתוקף, שיאפשרו לנו לעשות את המהפכה הדרמטית הזאת בצורה יותר מתונה.

דב חנין: תודה רבה.

מאיר שטרית: תודה רבה.

מאיר שטרית: אני מבקש להתייחס להסתייגות של חבר הכנסת דב חנין, כדי לא להעביר אותה לסדר היום.

מאיר שטרית: למען הגילוי הנאות צריך לומר שהוא הקריא הסתייגות שנכתבה על ידי חבר הכנסת מיכאלי, שהוא נסוג ממנה.

נירה לאמעי: עם איזה שהוא שינוי קטן.

מאיר שטרית: שינוי קטן.

מאיר שטרית: אני רק מבקש שתגיש אותה בכתב ליועצת המשפטית של הוועדה.

דב חנין: כן, בהחלט.

דוד רותם: אני מצטרף להסתייגות.

מאיר שטרית: בבקשה, צרפי גם את חבר הכנסת רותם.

מאיר שטרית: חבר הכנסת דב חנין, יכול להיות שכוונותיך טובות, מעשיך אינם רצויים, כי אני חושב שמה שאתה מציע הוא פגיעה בביטחון של המאגר.

מאיר שטרית: קל מאוד להגן על מאגר שנמצא במקום אחד, מנותק, בלי שום קשר בין אחד לשני, אין גישה אליו מבחוץ, אין לאף אחד גישה אליו, ואני יכול לחזור על זה עד שיתייבש גרוני.

מאיר שטרית: חברים, המאגר שמוקם, על פי הצעת החוק, הוא מאגר במשרד הפנים שמור ברמה סיווגית-ביטחונית גבוהה ביותר, כל עובדיו מסווגים ביטחונית, נבדקים---

דב חנין: אדוני, אנחנו היינו הבוקר בדיון של ועדת ביקורת המדינה, הדליפות ממשרד---

מאיר שטרית: תסלח לי, חבר הכנסת דב חנין, אני לא אחראי על ההיסטוריה של משרד הפנים.

מאיר שטרית: אני אחראי לעתיד.

מאיר שטרית: כשתהיה דליפה מהמאגר, תבוא אליי.

מאיר שטרית: אני חי וקיים---

דב חנין: אנחנו ניפגש, אני מזהיר אותך.

מאיר שטרית: בעזרת ה', אני פה.

דב חנין: אני מקווה שלא ניפגש.

מאיר שטרית: אני מקווה שלא, אני בטוח שלא.

מאיר שטרית: זה ההבדל בינינו.

מאיר שטרית: ההבדל ביני לבינך, חבר הכנסת חנין, שאתה לא מכיר את החוק ולא מכיר את הפרטים לעומתי.

דב חנין: אני מכיר את החוק היטב, אדוני.

דב חנין: חבל שאתה אומר את זה.

מאיר שטרית: תקשיב לי, חבר הכנסת חנין.

מאיר שטרית: תסלח לי, אתה מכיר את קצה הקרחון מעל המים.

מאיר שטרית: אתה לא מכיר את כל מערכי האבטחה שנעשו, מה שנקרא מתחת למים.

מאיר שטרית: אנחנו גם לא הבאנו אותם לוועדה, כי אתה לא מצפה, נדמה לי, שאני אחשוף בוועדה, או שיחשפו בוועדה, גם לא אנשי המקצוע, את אמצעי האבטחה למאגר, כי אם אתה חושף אותם, אתה חושף אותם להתקפה.

מאיר שטרית: אז אני אומר לך, ההבדל בינינו הוא שאתה לא מכיר כיצד מאבטחים את המאגר הזה ואני מכיר, ואני אומר לך, ואני אומר את זה באחריות לחברי הוועדה, אם יש הגנה על מאגר במדינת ישראל, ויש מאגרים רגישים פי אלף מהמאגר הזה של טביעות האצבעות---

דב חנין: והם דולפים.

מאיר שטרית: הם לא דולפים, תסלח לי.

כרמל שאמה-הכהן: למה שלא נקבל הסבר על אמצעי ההגנה?

מאיר שטרית: כי אי אפשר, כי זו חשיפה להתקפה.

כרמל שאמה-הכהן: אז בפורום סגור, אם יש---

מאיר שטרית: עם כל הכבוד, בצה"ל אומרים לך 'אי אפשר, אנחנו לא מתכוונים לחשוף סודות ביטחוניים של המדינה בעניין'.

כרמל שאמה-הכהן: אז איך נהיה רגועים?

מאיר שטרית: תסמוך על אנשי המקצוע.

מאיר שטרית: יש מדינה, זו הממשלה שלך.

מאיר שטרית: הממשלה הציעה את החוק, לא אני.

כרמל שאמה-הכהן: הם לא יכולים להציג כלום?

מאיר שטרית: לא.

כרמל שאמה-הכהן: גם לא---

מאיר שטרית: את זה הסברנו, אתה לא היית בוועדה, חבר הכנסת שאמה.

מאיר שטרית: אתה לא היית בישיבות, מה לעשות.

מאיר שטרית: אם היית, היית שומע.

ניצן הורוביץ: היה תקציב, היה חוק הסדרים.

מאיר שטרית: חברים, חברים, אני לא אחראי לחוק תקציב ולא להסדרים.

מאיר שטרית: אם היה תלוי בי, הייתי בא לפה ולא לחוק ההסדרים.

מאיר שטרית: מה לעשות.

דוד רותם: ראית פעם באיזו מהירות מקבלים צו להאזנות סתר אצל שופטים?

מאיר שטרית: זה לא אותו דבר.

דוד רותם: אה, זה לא אותו דבר.

מאיר שטרית: חבר הכנסת רותם, מאחר שיש חוק---

דב חנין: אדוני בעצם מנמק נגד הסתייגות שהוא קיבל.

מאיר שטרית: יש חוק נתוני תקשורת---

דב חנין: של חבר הכנסת מיכאלי, כי הרי אדוני מדבר על הפרדה---

מאיר שטרית: תסלח לי, ההבדל גדול.

מאיר שטרית: אני לא הפרעתי לך, חבר הכנסת חנין.

מאיר שטרית: יש חוק נתוני תקשורת, שהוא הדבר הזהה.

מאיר שטרית: כל מה שהכנסנו פה, הכנסנו לפי חוק נתוני תקשורת שהוא הרבה יותר רגיש מהאזנות סתר.

מאיר שטרית: תבדוק אותי.

דוד רותם: הוא עבר אצלי.

דוד רותם: תאמין לי שאני---

איתן כבל: אדוני היושב ראש---

מאיר שטרית: אני רק אסיים את הדברים.

מאיר שטרית: לא רק זאת, אלא לדעתי החוק הזה יחסוך למדינת ישראל לשנה, כל שנה, מיליארד שקל בתשלומים שנעשים שלא כדין לאנשים שחיים פה שלא כדין.

מאיר שטרית: ומי שלא מבין את זה, אז יש לו בעיה.

מאיר שטרית: אני אומר לכם שזה יחסוך כמיליארד שקל לשנה לפחות, בעקבות הזיהוי הביומטרי.

ניצן הורוביץ: אמרנו אבל מהתחלה שהבעיה היא במאגר, לא עם הזיהוי.

ניצן הורוביץ: הבעיה במאגר.

מאיר שטרית: חבר הכנסת הורביץ, אני ציינתי בוועדה קודם שיש מאגרים רגישים פי אלף מזה והם בכל זאת מוגנים, כי אם לטענתך אי אפשר להגן על המאגר, אז בוא נסגור את כל המאגרים וכל הנתונים, נמחק הכל, את בתי המשפט---

ניצן הורוביץ: לא, לא נעשה עוד אחד.

מאיר שטרית: את המאגר של ראש הממשלה, של המוסד, של שירות הביטחון הכללי, של הוועדה לאנרגיה אטומית.

מאיר שטרית: בואו נסגור את כולם.

מאיר שטרית: לא צריך נתונים.

מאיר שטרית: חברים, הרי אי אפשר להיות פרנואיד, שאי אפשר להגן על המאגר.

מאיר שטרית: אני אומר לכם, אפשר להגן על המאגר.

ניצן הורוביץ: על פי דוח מבקר המדינה, ישבה ועדה של הכנסת, היא לא מדליפה ממאגרי מידע---

מאיר שטרית: אני יכול לענות לך, אם אתה רוצה, מאחר והייתי שר פנים.

מאיר שטרית: אתה מתייחס לדבר שקם לפני 30 שנה כמעט.

דב חנין: למה?

דב חנין: לא, 2006, יש לי פה את החומר.

מאיר שטרית: לא נעשה עדכון, תאמין לי.

מאיר שטרית: מה 2006?

מאיר שטרית: היתה דליפה ב-2006?

מאיר שטרית: אבל מה הפלא?

מאיר שטרית: חבר הכנסת חנין, כדי שתירגע, מה הפלא?

מאיר שטרית: משרד הפנים מעביר כל בחירות את מרשם האוכלוסין לכל מפלגה, אז מה?

מאיר שטרית: מי אמר לך שזה דלף ממשרד הפנים?

מאיר שטרית: הרי מה הבעיה להעביר דיסק כזה לאדם ולהדליף אותו?

מאיר שטרית: מה הבעיה?

מאיר שטרית: הרי לכל מפלגה מתחרה בכנסת יש דיסק עם רישום הנתונים.

מאיר שטרית: מה הבעיה?

מאיר שטרית: גם אם היתה דליפה ממאגר של משרד הפנים, אם היתה דליפה כזו, דבר שיכול לקרות ממאגר כזה, רמת ההגנה שיש שם על המאגר רחוקה מאוד, שמים וארץ, מרמת ההגנה שיש למאגר הזה.

מאיר שטרית: אני מבטיח לך, זו המציאות.

איתן כבל: צריך לעמוד בהקשב, שר הפנים הגיע.

איתן כבל: כשאני פה בדיונים, בעיקר כשאני נתקל בדיונים במערכת הביטחון, והיה לי את המטה הכי טוב בעולם, באה המלחמה והרסה לי אותו.

איתן כבל: זאת אומרת, אתה יושב בדיון, אתה יושב משוכנע שהכל מתוקתק, שכל אחד יודע מה הוא עושה, ומה?

איתן כבל: בא גנרל עם קול מעובה, אמר לך את זה כך, מה, זה יכול להיות אחרת?

איתן כבל: הרי איך יעלה על הדעת?

איתן כבל: גם אתה בכלל היית טוראי, מה, אתה מבין בזה?

איתן כבל: תמיד כשאתה מתחיל לדבר, הם אומרים לך: 'איפה היית בצבא?

איתן כבל: ' נו, באמת.

איתן כבל: ואז מה קורה?

איתן כבל: דרך אגב, חלק מהם אנחנו פוגשים אחר כך בפוליטיקה ואז אתה אומר, 'אני מודאג רטרואקטיבית!', ולכן מה שאני אומר, אני לא מוכן לקבל שום דבר ככזה ראה וקדש.

איתן כבל: לא יהיה, עם כל הכבוד לכל אחד מכם, ואני מכבד.

איתן כבל: ישבתי עם חלקכם, ישבנו שעות, ואני בכל זאת ולמרות הכל אומר שאני לא יודע איך זה יגיע ומה יגיע, ואם יהיה לנו מישהו מבפנים ולא בפנים.

איתן כבל: הרי מה העניין?

איתן כבל: מה זה לתת למישהו שלוש או ארבע שנים או חמש שנים?

איתן כבל: הרי מי שהחליט לעשות את העבירה, יש לו אינטרס לבצע את העבירה, הוא יבצע אותה.

איתן כבל: זה לא מה שמונע מאנשים לרצוח ולבצע כל מיני פעולות, כשהם כבר החליטו לעשות אותן.

מאיר שטרית: אני חושב שעשינו.

אברהם מיכאלי: אדוני היושב ראש, רק לגבי ההערה של חבר הכנסת דב חנין, ראש הממשלה בעצם הסתפק בזה ששר הפנים מטפל בזה, בכל הנושא הזה.

מאיר שטרית: נכון.

מאיר שטרית: דיברתי עם ראש הממשלה אתמול.

מאיר שטרית: מי בעד ההסתייגויות של חבר הכנסת אברהם מיכאלי?

מאיר שטרית: ירים את ידו.

מאיר שטרית: חמישה.

מאיר שטרית: מי נגד?

מאיר שטרית: אין נגד.

מאיר שטרית: ההסתייגויות התקבלו.

דוד רותם: רגע.

איתן כבל: יש לחבר הכנסת רותם הסתייגות.

מאיר שטרית: ההסתייגויות מופיעות.

דוד רותם: אבל יש לי הסתייגויות חילופיות להן.

מאיר שטרית: תגיש אותן לוועדה.

דוד רותם: צריך להצביע על ההסתייגויות.

מאיר שטרית: בבקשה.

מאיר שטרית: תראה.

מאיר שטרית: אדוני---

דוד רותם: אני אגיד לך מה, אני רוצה שבכל מקום שכתוב 'ועדת המדע והטכנולוגיה', יהיה כתוב 'ועדת חוקה, חוק ומשפט' ולחילופין 'כל ועדה בכנסת שבראשה עומד מי שהיה שר הפנים או חבר הכנסת מאיר שטרית'.

דוד רותם: אני רוצה הסתייגות כזאת במפורש.

מאיר שטרית: בבקשה, בבקשה.

אליהו ישי: ותתקן את זה, אפילו אם הוא פורש ולא יהיה חבר כנסת.

מאיר שטרית: חבר הכנסת רותם, תגיש אותה בכתב לוועדה.

איתן כבל: חבר הכנסת מיכאלי, לגבי התיקון שלך, אני רוצה רק שנבין, שהתקנות בכל מקרה מובאות לכאן, אני חוזר ואומר, ועד לקביעת התקנות ואישורן על ידי הוועדה---

מאיר שטרית: החוק לא עובד.

מאיר שטרית: החוק קובע מה התקנות שהשר צריך להתקין, לפני החוק.

אליהו ישי: חברים, אני באמת רוצה לומר מספר מלים על הצעת החוק ועל המאמץ המשותף להביא לסיומו.

אליהו ישי: יחד עם זאת, הדבר שמטריד את כולם זה הביומטרי.

אליהו ישי: כולם מבינים פה שבלי המאגר הביומטרי, שגם על זה יש חלק מהאנשים שחולקים, אי אפשר יהיה לטוס מחר, מחרתיים, לצאת את הארץ.

אליהו ישי: מצד שני, יש משמעות גם למאגר, אבל יש חשש כבד מאוד וגדול מאוד למה יכול לקרות למאגר.

אליהו ישי: היו לי מספר שיחות עם יושב ראש הוועדה, מר מאיר שטרית, ושם שבתי וביקשתי ואמרתי לו, אני בקי פחות ממך בחוק, ועכשיו יושב ולומד אותו, אבל אני מבקש לעשות את המרב, כל מה שלאל ידינו על מנת להגן על המאגר ולמנוע, חלילה וחס, כל אפשרות ואופציה של נזק כתוצאה משימוש לא נכון בו או חלילה וחס פגיעה בו, או שימוש בו בצורה בלתי חוקית.

אליהו ישי: הדבר השני זה המאגר, שכולם חוששים ממאגר אחד וההשלכות שלו.

אליהו ישי: גם מי שהוא בעד מאגר, הוא בעד שיהיה מאגר מופרד, וגם מי שנגד מאגר, מבין שאם יהיה מאגר מופרד, מבחינתו זה לפחות הגנה מרבית.

אליהו ישי: לכן הגשתי הסתייגות שתאמר שהשר רשאי יהיה להתקין את התקנות על הפרדת המאגר, כך שאני רוצה להיות רגוע ויותר מרגוע שבאמת לא תהיה אפשרות של מאן דהו מחר, מחרתיים, להשתמש.

אליהו ישי: כי, כפי שאמר באמת חבר הכנסת כבל, יכול לקרות מצב שאיזה מישהו בא, אולי אני מגזים, אבל זה גם יכול לקרות, ריגל, מרגל, או פושע, או עבריין, וישתמש ויגרום לנזק בלתי הפיך ואז נגיד שעשינו כל מה שבידינו ותקום ועדת חקירה ותבדוק ותבחן שבאמת הכל נעשה, אבל זה פשע.

אליהו ישי: אף אחד לא אשם, אבל קרה אסון.

אליהו ישי: אני רוצה גם את זה למנוע, לכן ההסתייגות הזאת באה, על מנת שבמהלך החודשים הקרובים נבחן ונבדוק את כל הדברים לפני ולפנים, וכמובן שנקבל את ההחלטות, בעזרת ה', הטובות והמתבקשות, הנכונות לטובת המדינה ולהרגעת אזרחי המדינה, כל אחד ואחד בדאגה שלו, בתחושה ובחששות שלו.

איתן כבל: אפשר להגיש רוויזיה על כל החוק?

מאיר שטרית: מי בעד רוויזיה על כל החוק?

מאיר שטרית: ירים את ידו.

מאיר שטרית: מי נגד?

מאיר שטרית: נפל.

מאיר שטרית: נגמר.

מאיר שטרית: אין רוויזיה על כל החוק.

יהונתן קלינגר: אני לא מייצג שום ארגון.

מאיר שטרית: אני רוצה להגיד לזכותם, שהם היו פה בכל הדיונים, כל יום שבע-שמונה שעות, העלו סעיפים רבים, תיקנו את החוק בהרבה מאוד מושגים תודות להערות שלהם, כך שהחוק שיוצא מהוועדה הוא לא החוק שנכנס, ואני מודה לכם על תרומתכם לעניין.

מאיר שטרית: אני מעריך מאוד את ההתנדבות שלכם לעשות את זה, אני חושב שזה ראוי לתשבחות ואני אומר לכם כל הכבוד כי אתם תרמתם תרומה משמעותית מאוד מבחינתי למהלך החקיקה.

מאיר שטרית: קיבלתי אותם תמיד בשמחה ובאהבה.

אבנר פינצ'וק: אנחנו חלוקים על עצם המאגר.

אבנר פינצ'וק: אנחנו גם נוקיר תודה לאדוני אם הוא יקבל אותנו לפגישה, אפילו קצרה, לפני שנחליט על התקנות.

אבנר פינצ'וק: אני חושב שיש פה הרבה אספקטים, לא רק הביטחון, אלא גם הבעיה בעצם השימושים שהמשטרה תעשה---

מאיר שטרית: יש לכם הזדמנות.

אבנר פינצ'וק: אני חושב שאנחנו עוד לא הבנו את כל המשמעויות של מה המשטרה יכולה לעשות---

מאיר שטרית: על כל פנים, הם מיררו את חיי בוועדה.

אבנר פינצ'וק: אפשר לזהות אנשים, או---

מאיר שטרית: אני גם רוצה להגיד תודה רבה ליועצת המשפטית שלנו, לגב' נירה לאמעי, שבאמת עשתה עבודה ימים, וגם לילות, אני עד, גם לילות כדי להשלים את החוק בזמן, ולמנהלת הוועדה ולצוות של הוועדה שלי ולעוזר שלי, על הסיוע ועל העזרה.

איתן כבל: אדוני השר, אמר היושב ראש שנחסך מיליארד שקל כתוצאה מהחוק הזה?

איתן כבל: האם אתה כבר יודע מה אתה עושה עם זה?

אליהו ישי: אני אמרתי לאוצר שאני לא אעביר את החוק אם אין חצי מהסכום הזה לשלטון המקומי.